kardosdrur/scandi-wiki huggingface dataset:
Rumhavn

En rumhavn er et sted hvor rumfartøjer kan sendes ud i rummet og eventuelt lande igen. Er begrænset til en fast overflade på planeter og måner, men kan i princippet også være frit svævende konstruktioner i rummet. Navnet er analogt til lufthavne med fly.

En opsendelse fra ækvator mod øst er at foretrække, da Jordens rotationshastighed lægges til rakettens hastighed. Den populære geostationære bane er parallel med Jordens ækvator. Derfor anlægges rumhavne på så lave breddegrader som muligt. I tilfælde af uheld, skal der også være store havområder eller tyndt befolkede områder øst for rumhavnen. De afbrændte rakettrin skal også falde ned over ubeboede områder. 

Nogle satellitter skal opsendes i polære baner og her kræves der store havområder nord eller syd for rumhavnen, breddegrader er uden betydning. 

Rumhavne kaldes også for raketbaser og kosmodromer.

Rumhavne på Jorden 
 Bajkonur Kosmodromen, (Kasakhstan) 46° 00’ N
 Plesetsk Kosmodromen, (Rusland) 62° 54’ N , polære baner.
 Kapustin Jar Kosmodromen, (Rusland) 48° 30’ N Volgograd
 Cape Canaveral, (USA) 28° 28’ N Florida
 Kennedy Space Center
 Vandenberg Air Force Base, (USA) 34° 45’ N Californien, polære baner.
 White Sands Missile Range/Space Harbor (USA) New Mexico, raketsonder.
 Kourou, (Fransk Guiana) 5° 14’ N
 Kagoshima, (Japan) 31° 15’ N Kyushu nedlagt i 2006.
 Tanegashima, (Japan) 30° 24’ N
 Jiuquan, (Nordkina) 41° 19’ N Indre Mongoliet.
 Taiyuan, (Nordøstkina) 38° 50’ N Shanxiprovinsen , polære baner.
 Xichang, (Centralkina) 28° 14’ N Sichuanprovinsen, synkronbanen.
 Wenchang, (Sydkina) 19° 37’ N Hainanøen, synkronbanen.
 Satish Dhawan Space Centre, (Indien) 13° 37’ N Sriharikota-øen, Bengalbugten.
 Esrange i Sverige.

Rumfart
Ulvik

Ulvik er en kommune i Vestland fylke, i Norge. Kommunen grænser i nord til Voss og Aurland, i øst til Hol, i syd til Eidfjord, i sydvest til Ullensvang, og i vest til Granvin.

Bygden ligger omkring Hardangerfjordens nordøstlige grene Osafjorden og Ulvikfjorden, og strækker sig langt ind på Hardangervidda, sådan at det nordligste af Hardangerjøkulen, det vestligste af Hallingskarvet, Finse og Hallingskeid er indenfor kommunegrænserne. Byen Ulvik med Brakanes som centrum ligger næsten inderst i Ulvikfjorden med trævare- og møbelindustri og fire hoteller. Jordbruget er præget av frugt- og bærdyrking og fårehold. Riksvei 7 og riksvei 13 går gennem Ulvik. Bergensbanen har ét stop indenfor kommunegrænsen, på Finse station på højfjeldet. Nærmeste stop på Bergensbanen fra Ulvik er alligevel Voss station.

Den norske digter Olav H. Hauge (1908–1994)  var født og bosat i Ulvik.

Raseringen af Ulvik 

Praktisk talt alle bygninger i kommunecenteret Ulvik er nye, efter at stedet blev raseret i april 1940. Det tyske krigsskib M1 under kommando af Hans Bartels  havde natten til 24. februar 1940 sejlet fire danske fiskekuttere i sænk på Dogger Banke i Nordsøen, fordi han mente, de drev spionage. Sytten fiskere omkom, og så sent som i 2006 verserede erstatningssagen mellem danske og tyske myndigheder.

25. april 1940 var Bartels og hans M1 optaget med at landsætte tyske tropper i Granvin, hvorfra de skulle rykke videre op mod Voss. Sammen med fire Schnellboote (= motortorpedobåde) bestemte Bartels sig for at undersøge de nærmeste fjordarme efter skjulte fartøjer. Schnellbootene nåede først frem til Ulvik, og fik der øje på DS San Miguel og DS Eidfjord, samt DS Afrika, der var et tysk malmskib, kapret af nordmændene og interneret i Ulvik. DS Eidfjord var lastet med norsk militært materiel og havde landsat norske tropper, der sammen med lokale frivillige havde lagt sig i midlertidige forsvarsstillinger i og omkring Ulvik. De havde også åbnet bundventilerne på DS Afrika og det norske handelsskib DS San Miguel, så skibene kunne at synke og undgå at komme i tysk tjeneste. Tyskerne satte mandskab om bord i DS San Miguel for at redde skibet. Samtidigt blev der åbnet ild fra norsk hold, uden at kompagnichefen havde givet ordre. Tyskerne flygtede fra DS San Miguel ved at springe i havet og svømmede i panik mod bådene. Flere blev ramt mens de prøvede at svømme i sikkerhed, og en af Bartels' kammerater blev dræbt af et skud i hovedet, mens han lå i vandet. Bartels mente, det var bevæbnede civilister, der skød, og beordrede beskydning af Ulvik, vistnok med ordene: "Fra højre mod venstre, men spar kirken i midten!" Kirken blev derfor stående, men mere end halvtreds huse blev sønderskudt eller brændte ned, medregnet alderdomshjemmet, hvor civile omkom. Bartels' bedrift gav ham tilnavnet der Pirat, mens M1 blev heddende Tiger der Fjorde (= fjordenes tiger). Han blev også tildelt jernkorset af 1. klasse da han forlod M1 i maj 1940.

Henvisninger

Eksterne henvisninger 

 Kultur i Ulvik på kort fra Kulturnett.no 

 
Kommuner i Vestland
Kommuner i det tidligere Hordaland fylke
Hedensted Idrætsforening

Hedensted Idrætsforening (eller Hedensted IF) blev grundlagt i 1928, og har gennem tiderne haft forskellige sportsgrene på programmet. I dag beskæftiger foreningen sig dog udelukkende med fodbold. Klubben har pr. 10. september 2013 mere end 800 medlemmer. Det store medlemstal placerer Hedensted IF som den fjerdestørste klub i Jylland, hvor der findes mere end 900 klubber.

Klubbens bedste seniorhold vandt det jyske mesterskab i serie 3 i år 2004. I dag spiller førsteholdet i  under ledelse af træner Nicolai Givskov og Johnny Jungquist.

De helt store profiler gennem tiden er angriberen Bjarne Kristoffersen og centerforsvareren Brian Wolf (begge tidligere 1. divisionsspillere i Brønshøj Boldklub). Af andre tidligere profiler kan nævnes Alexander Scholz, Mirsad Suljic, Peter Klode, Jens Erik Skibsted, Elvan Taser, Tommy Rathmann, Jørgen "Hat" Rasmussen, Kenneth Knudsen, Jesper Olesen og Lasse Nis-Hansen Kronborg.

Den største kamp i Hedensted IF's historie var imod Lyngby Boldklub på hjemmebane i DBU Pokalens 3. runde i sæsonen 2017-18. Kampen endte med, at Hedensted IF blev slået ud af pokalturneringen med resultatet 1-3.

Organisation 
Hedensted IF er organiseret med en bestyrelse på seks medlemmer, der afstikker de overordnede rammer for klubbens arbejde. Bestyrelsen kan nedsætte ad-hoc udvalg til forskellige begivenheder. Et eksempel er sponsorudvalget til den årlige Majfest.

 Formand: Henrik Lundsgaard Nielsen
 Næstformand: Per Holm
 Kasserer: Lars Høj
 Leder af ungdomsafdelingen: Susan Barfod
 Øvrige medlemmer: Michael Vagtholm Christensen, Kasper Juhl Hansen og Jens Brian Horsted

Ungdomsudvalg 
Udvalget har ansvaret for alle opgaver vedrørende ungdomsfodbolden i Hedensted Idrætsforening. Det består af et bestyrelsesmedlem, som er født formand. Herudover består udvalget af kontaktpersoner (forældre) for hver afdeling.
Seniorudvalg:
Beskæftiger sig med alle typer af opgaver vedrørende senior herrefodbold i klubben.

Hedensted IF's Venner 
Ud over denne formelle organisation findes der en selvstændig forening, Hedensted IF's Venner, der har til formål at dyrke fodbold og motion for ældre medlemmer af HIF, samt at støtte HIF - og kun HIF - med økonomiske midler. Det sker blandt andet ved hjælp af den årlige Majfest i Mosen.

Ekstern henvisning 
 Hedensted IFs officielle hjemmeside

Noter 

Fodboldklubber under DBU Jylland
Idrætsforening
Idrætsforeninger i Danmark
Bombardier

Bombardier (, ) er en multinational koncern med hovedkvarter i Canada, som producerer bl.a. fly og tog. Selskabet har 65.000 ansatte (2004) og har siden 1998 organiseret sine aktiviteter inden for de fem divisioner Transportation, Aerospace, Recreational Products, Services og Capital. Hovedkvarteret ligger i Montreal, Quebec.

Bombardier Transportation Denmark A/S har ca. 275 medarbejdere fordelt mellem Rail Control Solutions divisionen i København og Services divisionen i Randers.

Bombardier blev grundlagt i 1942 af Joseph-Armand Bombardier under navnet L'Auto-Neige Bombardier Limitée. Selskabet fokuserede i begyndelsen på produktion af køretøjer til brug i sneterræner. Divisionen, som producerer snescootere blev skilt ud som eget selskab i 2003.

Flydivisionen (Aerospace/Aéronautique) blev stiftet efter opkøbet af Canadair i 1986. Divisionen producerer mindre fly til passagertrafik, deriblandt flytypen Dash-8, der findes i flere variationer, bl.a. Q400, som anvendes af bl.a. SAS. Denne flytype og andre propelfly produceres hovedsagelig af datterselskabet de Havilland Canada. Bombardier producerer endvidere mindre jetfly inden for selskabet Learjet, samt amfibiefly, som bruges til brandslukning.

Blandt de fly, som produceres af koncernen er flytypen Q400, som SAS i 2007 havde to uheld med inden for ganske få dage, hvor højre landingshjul brød sammen under landing i henholdsvis Aalborg og Vilnius.

Transportdivisionen (Transportation) producerer togsæt, lokomotiver og forskellige passager- og godsvogne, både i Nordamerika og i Europa. DSB kører med flere togsæt fra Bombardier, nemlig de specielle Øresundstog, der fortrinsvis kører på strækningen fra Helsingør via Øresundsbroen til flere svenske byer, samt dobbeltdækkervogne til regionaltogene, hvor en lang række vogne fortsat er i ordre.

Lige siden leveringen af Øresundstogene, der er karakteriseret ved at kunne køre på såvel dansk som svensk kørestrøm, har der været tekniske problemer med såvel togsættenes motorer som informationssystemer. Motorerne trækker langt mindre end de burde, og det har været stærkt medvirkende til de gentagne forsinkelser på Kystbanen.

Noter

Eksterne henvisninger 

 Bombardier.com – officiel website
 Bombardier-koncernens opkøb 

 
Etableret i 1942
Togproducenter
Johannes Diderik van der Waals

Johannes Diderik van der Waals (født 23. november 1837 i Leiden, død 8. marts 1923 i Amsterdam) var en hollandsk videnskabsmand, der er kendt for sit arbejde på tilstandsligningen for gasser og væsker, for hvilken han modtog Nobelprisen i fysik i 1910. Van der Waals var den første, der indså nødvendigheden af at tage molekylernes volumen og intermolekylære kræfter (nu kaldet "van der Waals-kræfter") i betragtning i oprettelsen af en forbindelse mellem tryk, volumen og temperatur af gasser og væsker, hvilket førte til hans forbedrede gasmodel.

Uddannelse og karriere 
Van der Waals var søn af Jacobus van der Waals og Elisabeth van den Burg. Han blev skolelærer og fik senere lov at studere på universitetet trods sin manglende uddannelse i klassiske sprog. Han studerede fra 1862 til 1865 og fik grader i matematik og fysik. Han var gift med Anna Magdalena Smit og havde tre døtre og en søn.

I 1866 blev han leder af en skole i Haag. I 1873 fik han en doktorgrad under Pieter Rijke for sin afhandling med titlen "Over de Continuïteit van den Gas- en Vloeistoftoestand" (Om kontinuiteten af gas- og væsketilstanden). I 1876 blev han som den første udnævnt til professor i fysik på Universiteit van Amsterdam.

Referencer

Eksterne henvisninger 

Personer fra Leiden
Fysikere fra Nederlandene
Nobelprismodtagere i fysik
Nobelprismodtagere fra Holland
Professorer fra Nederlandene
John Goodman

John Goodman (født 20. juni 1952) er en amerikansk skuespiller. Han er særlig kendt for sin rolle som Dan Conner i tv-serien Roseanne og sit samarbejde med Joel og Ethan Coen.

Filmografi 
 Revenge of the Nerds (1984)
 Raising Arizona (1987)
 Sea of Love (1989)
 Arachnophobia (1990)
 King Ralph (1991)
 Barton Fink (1991)
 The Babe (1992)
 The Hudsucker Proxy (1994)
 The Flintstones (1994)
 Blues Brothers 2000 (1998)
 The Big Lebowski (1998)
 Bringing Out the Dead (1999)
 What Planet Are You From? (2000)
 O Brother, Where Art Thou? (2000)
 Coyote Ugly (2000)
 One Night at McCool's (2001)
 Monsters, Inc. (2001)
 Biler (2006)
 Almægtige Evan (2007)
 Bee Movie (2007)
 Confessions of a Shopaholic (2009)
The Monuments Men (2014)
Once Upon a Time in Venice (2017)

Eksterne henvisninger 

 

Personer fra St. Louis
Filmskuespillere fra USA
Tv-skuespillere fra USA
Disney Legends
Martin Bovbjerg Mariegaard

Martin Mariegaard (født 1981) er en dansk basketballspiller, som er anfører og spillende assistenttræner for Svendborg Rabbits.

Martin Mariegaard har som seniorspiller optrådt for Bakken Bears, før han flyttede til Svendborg.

Eksterne henvisninger 

 

Basketballspillere fra Danmark
Kinda kanal

Kinda kanal er en kanal i Östergötland i Sverige. Kanalen muliggør bådtrafik mellem søsystemet i Kinda i den sydlige del af länet (amtet) og søen Roxen nær Linköping i den centrale del. Roxen har forbindelse med havet via Göta kanal, som gennemkrydser Sverige fra øst til vest.

Kinda kanal følger på det meste af strækningen åen Stångåns naturlige løb, men har korte parallelle passager med sluser, hvor det behøves. Den er kun helt adskilt fra åen på en 3,5 km lang del. Kanalen blev bygget 1865-1871 og har 15 sluser (total niveauforskel 52,5 m). I dag har den kun betydning som turistattraktion. Efter 1958 har man konstrueret broer over kanalen, der ikke kan åbnes, så både kan nu ikke være højere end 3,09 m.

Kanaler i Sverige
Joseph Salamon

Joseph Salamon (født 5. april 1932 i Cluj, Transsylvanien, Rumænien) er en dansk kunstner. Joseph Salamon har boet i Danmark siden 1959. Han arbejder med materialerne beton, bronze, sten, stål og træ. Størrelsen af værkerne spænder fra relieffer og buster, til mere monumentale værker som f.eks. springvand i granit foran rådhuset i Slangerup.

Eksterne henvisninger 
 Joseph Salamons egen hjemmeside
 

Billedhuggere fra Danmark
Produktionsmulighedsområde

I økonomi er produktionsmulighedsområdet mængden af de mulige produktionskombinationer af forskellige varer som et givet samfund har. Produktionsmulighedsområdet afspejler altså det trade-off, der i produktionen af de forskellige varer: Anvender man en større del af de samlede produktionsfaktorer, der er til rådighed, på at fremstille mere af én vare, må man til gengæld nøjes med at fremstille mindre af mindst én anden vare (givet at der ikke var overflødige produktionsfaktorer til rådighed i udgangspunktet). Grafisk illustreres produktionsmulighedsområdet ofte forenklende i en situation hvor man antager at der kun fremstilles to varer i alt i økonomien. Kanten (randen) på produktionsmulighedsområdet kaldes produktionsmulighedskurven eller transformationskurven og viser alternativomkostningerne ved at producere mere af vare x målt i den mængde af vare y, som man må opgive at producere. Skæringerne med akserne viser den største mulige produktion af de to varer med de givne produktionsfaktorer og denteknologi samfundet har til rådighed på det pågældende tidspunkt.

Punkterne på randen (f.eks. B og C) viser produktionskombinationer, hvor produktionskapaciteten udnyttes fuldt ud, og produktionen er efficient. Punkter inden i produktionsmulighedsområdet (A) viser produktionskombinationer, hvor produktionskapaciteten ikke udnyttes fuldt ud, for eksempel på grund af arbejdsløshed. Punkter over transformationskurven (D) er uopnåelige, da de overstiger produktionskapaciteten.

Produktionsmulighedskurven antages ofte ikke at være lineær, men derimod konkav (dvs, at den "buer væk" fra centrum). Dette afspejler en antagelse om at det bliver relativt mere omkostningsfuldt at fremstille en vare i takt med produktionens størrelse (se produktionsfunktioner) - marginalomkostningerne ved varens fremstilling vil stige.

Ved ny teknologi eller en stigning i de tilgængelige produktionsfaktorer, f.eks. i form af en højere arbejdsstyrke, vokser produktionsmulighedsområdet, og transformationskurven flytter udad, mens det går den anden vej, hvis arbejdsstyrken bliver mindre.

Mikroøkonomi
Hanne G. Salamon

Hanne Gaarde Salamon, født Gaarde Thomsen (født 10. april 1935 i København, død januar 2015}) var en dansk maler og grafiker, der arbejdede med collager, emalje og vægmalerier. Et af hovedværkerne er udsmykning af Københavns Lufthavn.

Forældrene er maler og keramiker Jens Gaarde Thomsen og keramiker Ingeborg Karen Margrete Rasmussen. 

Hendes udtryksform var geometriske konkretmotiver baseret på naturen. Var uddannet på Kunsthåndværkerskólen, Kbh. 1953-; keramikskolen Faenza, Italien 1954-55, og og medlem af Billedkunstnernes Forbund, Kvindelige Kunstneres Samfund og Kunstnersamfundet.

Udsmykninger 

Danmarks Nationalbank, Sydbank, Eccolet, Purina Belgien, Janssenpharma, Chr. Hansens Laboratorier, Parkvejsskolen og Sjælsøskolen – Birkerød, Københavns Lufthavn, Kirsebærhaven – Åbenrå, Philips – Frankfurt, Brandstationen – Bromölla, Plafinance – Zürich. Frankrigsgades Svømmehal – København, Kingoskolen – Slangerup, Hærens Operative Komando Karup, Husgavlsudsmykning Egerisparken – Skive, udvendig udsmykning af Slangerup Bio, vægudsmykning af Amtsrådsforeningens domicil – København. Centralsygehuset – Næstved. Klostergårdene – Viborg. Lyngecentret – Lynge. "Teaterfugl" – Mungo Park Allerød Teater.

Legater 
 Nationalbankens Arbejdslegat
 Ingeniør Åge Nielsens Familiefonds Legat
 Niktonafondens Legat
 Tuborgs Kunstner Legat
 Lysebu Norge
 Skandinavisk Forening Rom
 Becket Fonden Valparaiso 
 BG Fonden Paris

Eksterne henvisninger 
 Hanne G. Salamon – Officiel hjemmeside

Referencer 

Malere fra Danmark
Grafikere fra Danmark
Personer fra København
Danskere i 1900-tallet
Danskere i 2000-tallet
Manfred Mann (band)

Manfred Mann var et britisk R&B band fra 1960'erne opkaldt efter bandets keyboardspiller. Bandet blev senere til Manfred Mann's Earth Band.

1962-1963 

Manfred Mann blev dannet i London i december 1962 som Mann-Hugg Blues Band af keyboardspilleren Manfred Mann (født Manfred Sepse Lubowitz, 21. oktober 1940 i Johannesburg, Sydafrika) og trommespilleren Mike Hugg. Gruppen rekrutterede dernæst Mike Vickers (guitar), Dave Richmond (bas) og Paul Jones som forsanger og mundharmonikaspiller.

Gruppen underskrev kontrakt med HMV Records i marts 1963 efter at have ændret navn til Manfred Mann og debuterede i juli samme år med den instrumentale single Why should we not.

Diskografi

Singler 

Som Manfred Mann:

 Why Should We Not (1963)
 Cock-A-Hoop (1963)
 5-4-3-2-1 (1964)
 Hubble Bubble (Toil and Trouble) (1964)
 Do Wah Diddy Diddy (1964)
 Sha La La (1964)
 Come Tomorrow (1965)
 Oh No! Not My Baby (1965)
 My Little Red Book (1965)
 If You Gotta Go, Go Now (1965)
 Pretty Flamingo (1966)
 You Gave Me Somebody To Love (1966)
 Just Like A Woman (1966)
 Semi-Detached, Suburban Mr. James (1966)
 Ha! Ha! Said The Clown (1967)
 Sweet Pea (1967)
 So Long, Dad (1967)
 The Mighty Quinn (1968)
 Up The Junction (1968)
 My Name Is Jack (1968)
 Fox On The Run (1968)
 Ragamuffin Man (1969)
 Living Without You (1970)
 Mrs. Henry (1971)

Album 

Som Manfred Mann:

 The Five Faces of Manfred Mann (1964)
 The Manfred Mann Album (1964)
 The Five Faces of Manfred Mann (1965)
 My Little Red Book Of Winners (1965)
 Mann Made (1965)
 As Is (1966)
 Pretty Flamingo (1966)
 Manfred Mann's Greatest Hits (1966)
 Mann Made Hits (1966)
 Soul Of Mann (1967)
 Up The Junction (1968)
 What A Mann (1968)
 Mighty Quinn (1968)
 Mighty Garvey! (1968)
 Semi-Detached Suburban (1979)
 The Definitive Collection – The Best Of Manfred Mann (1992)
 Ages Of Mann (1994)
 Manfred Mann's Best Of The EMI Years (1994)

Som Manfred Mann Chapter Three:

 Manfred Mann Chapter Three (1969)
 Chapter Three Vol 2 (1970)

Som Manfred Mann's Earth Band:

 Manfred Mann's Earth Band (1972)
 Glorified Magnified (1973)
 Messin''' (1973)
 Get Your Rocks Off (1973)
 Solar Fire (1973)
 The Good Earth (1974)
 Nightingales and Bombers (1975)
 The Roaring Silence (1976)
 Watch (1978)
 Angel Station (1979)
 Chance (1980)
 Somewhere in Afrika (1983)
 Budapest Live (1984)
 Criminal Tango (1986)
 Masque (1987)
 Plains Music (1991) (Også Manfred Mann's Plains Music)
 The Very Best Of Manfred Mann's Earth Band (1994)
 Soft Vengeance (1996)
 Mann Alive (1998) (Liveoptagelser fra Soft Vengeance European Tour)
 The Best Of Manfred Mann's Earth Band Re-Mastered (1999)
 The Best Of Manfred Mann's Earth Band Re-Mastered Volume II (2001)
 2006 (2004) (Også Manfred Mann '06 with Manfred Mann's Earth Band'')

Eksterne henvisninger 
 

Musikgrupper fra Storbritannien
Musikgrupper fra 1962
Ophørt i 1969
Rhythm and blues
Mælkeflaske

En mælkeflaske er en beholder som tidligere blev benyttet til at opbevare mælk i. Mælkeflasken blev i Danmark første gang indført i 1880'erne i København og blev senere udbredt til resten af landet. I begyndelsen var mælkeflaskerne lavet af klart, ufarvet glas, men i 1959 indførtes mælkeflasker fremstillet af brunt glas, som skulle beskytte mælken imod sollys.

I 1964 blev mejerierne enige om en fælles farvekode for flaskernes låg, således at det samme produkt fra forskellige mejerier havde samme farve. Farvekoden er stadig i brug i dag og udvikles efterhånden, som nye produkter kommer ind på markedet. Farverne er:
 Mørkeblå for sødmælk
 Lyseblå for letmælk
 Lys gråblå for minimælk
 Grå for Skummetmælk
 Grøn for kærnemælk
 Rød for piskefløde

I 1971 blev mælkeflaskerne afløst af papkartoner.

Billedgalleri

Referencer

Eksterne henvisninger 

Flasker
Glas
Flaske
Genbrug
Mælkekarton

En mælkekarton er en beholder som benyttes til mælk. Mælkekartoner blev indført i Danmark i 1960'erne, og erstattede fuldstændig den tidligere benyttede mælkeflaske i 1971 i forbindelse med salget af mælk blev liberaliseret og ikke længere kun kunne sælges af mejeriudsalg/ismejerier.

Det var en dansker, opfinderen Carl Hartmann, som fik idéen til at benytte papir til opbevaring af mælk. Han tog i 1929 patent på en emballage af tykt papir som var paraffineret på indersiden så den kunne holde tæt. De mælkekartoner der benyttes i dag er dog en amerikansk version fra 1936, de såkaldte Pure Pak gavltopkartoner.

Mælkekartonerne har farve efter hvilket produkt de indeholder. Farvekoden blev indført af mejerierne i 1964, og blev dengang benyttet på mælkeflaskernes låg. Farverne er:
 Mørkeblå for sødmælk
 Lyseblå for letmælk
 Lys gråblå for minimælk
 Grå for skummetmælk
 Grøn for kærnemælk
 Rød for piskefløde
Orange for kaffefløde
Lilla for madlavningsfløde
Brun for kakaomælk

Mælkekartoner benyttes til alle former for mælkeprodukter, og således også produkter som ymer, yoghurt og creme fraiche. De findes i flere størrelser beregnet til at indeholde en kvart, en halv og en hel liter mælk. Der har gennem årene været eksperimenteret med kartoner på både 1½ og 2 liter, men de slog ikke rigtig igennem.

I starten af 1980'erne benyttede man mælkekartoner i USA til at efterlyse forsvundne børn, anvendelsen aftog med de fremvoksende sociale medier og systemer som Amber alert.

Referencer

Eksterne henvisninger 

 
 

Væskebeholdere
Karton
Kartoner
Indpakning
Julianeholm

Julianeholm er en herregård beliggende i Vivild Sogn i Norddjurs Kommune på Norddjursland. Julianeholm er udskilt i 1796 fra middelalderborgen Hevringholm, der nu er fortsat som en selvstændig herregård. I dag har Julianeholm og Hevringholm igen samme ejer

Julianeholm er på 205 hektar

Ejere af Julianeholm 

 (1796-1813) Peter Severin Fønss
 (1813-1818) Jens Lassen Faurschou
 (1818-1823) Jens Worre
 (1823-1825) A. Hviid / Jens Lassen Faurschou
 (1825-1827) Jens Lassen Faurschou
 (1827-1838) Jørgen Mørch Secher
 (1838-1853) Peter Christoffer de Neergaard
 (1853-1860) N. Friis
 (1860-1880) Adolf Friis
 (1880-1900) Mariane Jessen gift Friis
 (1900-1939) N. C. A. Jessen-Friis
 (1939-1957) A. Grue
 (1957-1970) Enke Fru Grue
 (1970-1984) Kaj Friis Grue
 (1984-) Benny Kirkebække Christensen / Lisbeth Høyer

Eksterne henvisninger 
 Rougsø-Sønderhald herreds lokalhistoriske arkiv om Hevringholm 

Herregårde i Norddjurs Kommune
Herregårde i Randers Amt